rlitschk/wikidir huggingface dataset:
D Katrin Lang (* 4. Juli 1999 z Ebringe am Schyymbeg, Baade-Wiirttebäärg) isch di 74. Dytsch Wyycheenigi. Si stammt wie iri Voorgängeri Sina Erdrich us dr Wyyregioon Baade. D Lang stammt us ere Räbuurefamilie. No dr Schuel het si Räbbyyri gleert am Staatswyyguet z Fryybeg un ab 2019 het si Räbböu & Oenology am Wyycampus z Naistadt an dr Wyystrooß studiert. Si schafft in eme Haiderschemer Wyyguet im Maarkgreeflerland as Oenoloogi un Räbbyyri. Am 21 Juuni 2021 isch d Lang zur 71. Baadischi Wyycheenigi gweelt woore. Wyybrinzässene sin d Victoria Lorenz (Ortenau) un d Michaela Wille (Tauberfranken) gsii. In irem Amt het d Lang e Hilfsakzioon fir d Opfer vu dr Hoochwasserkataschtroof 2021 im Ahrdaal organisiert. Am 30. Septämber 2022 isch d Katrin Lang derno im Saalböu z Naistadt an dr Wyystrooß zur Dytsche Wyycheenigi gweelt woore. Bi dr Wahl 2022 hän zum eerschte Mool d Fäärnseh-Zueschauer*ne un s Publikum bi dr Entschaidig chenne mitmache. Doodermit isch d Lang di eerscht Wyycheenigi, wu mit Hilf vu Zueschauerstimme gweelt wooren isch. Zue ire Wyybrinzässene sin d Luise Böhme us dr Wyyregioon Saale-Unstrut un d Juliane Schäfer us dr Wyyregioon Rhyyhesse gweelt woore. D Lang isch di eerscht Dytsch Wyycheenigi vu Ebringe
D Sina Erdrich (* 22. Septämber 1997 z Durbach, Baade-Wiirtebäärg) isch eine dytschi Bolitikeri un isch ab em 24. Septämber 2021 di 73. Dytsch Wyycheenigi gsii. Si stammt us dr Wyyregioon Baade. D Sina Erdrich isch d Doochter vun ere Räbuurefamilie. Mit 19 Johr isch si in irem Haimetoort Durbach fir di Freie Wehler in Gmairoot yyzooge, si isch doodermit di jingscht reeti in ire Gmai woore. Ire bolitisch Zyyl isch di attraktiiv Gstaltig vum Oort fir jungi Mänsche. En ander wiichtig Aaliigefir sai isch dr Kliimaschutz, wel dr Kliimawandel dr Rääbe vu ire Familie seli zuesetzt. Si wett si au steerker fir dr Chauf un dr Feerderig vu regionaale Wyy yysetze. Si het an dr Uniwersiteet Fryyburg aafange Bildigswisseschaft studiere un macht ire Master an dr Hochschuel Geisenheim z Hesse. Dernääbe schafft si in ere Chinderdaagesstätt. 2018/19 isch d Erdrich Durbacher Wyybrinzässi gsii. Am 7. Juni 2019 isch d Sina Erdrich zur 70. Baadische Wyycheenigi gwehlt woore. Si isch di dritt Baadisch Wyycheenigi gsii, wu vu Durbach chuu isch. Wyybrinzässene sin d Hanna Mußler us dr Ortenau un d Simona Aurelia Maier us em Kraichgau gsii. Si het s Amt vu dr Baadishe Wyycheenigi modärnisiert mit Insta-Reals, Social Media-Presänz
D Elisabeth Eidenbenz (* 12. Juni 1913 z Wila; † 23. Mai 2011 z Züri; haimetberäächtigt z Züri) isch e Schwyzer Leereri gsii. Si isch as Gräächti unter dr Velker geert woore. D Elisabeth Eidenbenz isch as dritteltschts vu segs Chinder vum evangeelische Bfaarrer Johann Albrecht un syre Frau Marie Eidenbenz-Hess z Wila un z Stäfa ufgwagse un isch deert uf d Volksschuel gange. Ire Grooßvater Hermann Eidenbenz isch vu Dytschland yygwanderet gsii un isch Bundesbresidänt vu dr Jinglingsverain un 1877 Mitgrinder vum Blaue Chryz gsii. No ire Uusbildig 1929 bis 1933 as Primaarschuelleereri im Leererneseminaar vu dr Deechterschuel Züri het si 1934 d Huushaltigsschuel z Neukirch an der Thur absolviert. Si het Schwäärerziebaari z Winterthur unterriichtet un e Klass vu fufzg Chinder im Induschtriquartier z Züri. Si isch begaischteret gsii vum däänische Volksschuelsischteem un het 1937 e Summerkuurs in dr Privaatschuel Danebod z Fynshav, Däänemaark gmacht, vu deert uus isch si uf Aafroog vum Willi Begert vum Ziviildienscht diräkt uf Spaanie graist. Deert het si ab Jänner 1938 in dr Zyt vum Spaanische Buurgerchrieg dr Schwyzerische Aarbetsgmainschaft fir Spaaniechinder (SAS) (dytsch Schweizerische Arbeitsgemeinschaft für Spanienkinder, SAS, spaanisch Asociación de Ayuda Suiza a los niños de la guerra) bim Versoorge
Your Love ìsch a Liad vu dr Rapperin Nicki Minaj üss ìhrem Debü-Schtüdioàlbum Pink Friday (2010). ’S ìsch àm 1. Jüüni 2010 vu da Läibel Young Money, Cash Money un Universal Motown veräffentligt worra àls Hàuiptsìnggel vum Àlbum — ’s hàt s’ Liad Massive Attack ärsätzt. Your Love ìsch vu dr Minaj, em Joseph Hughes, em David Freeman, em Andrew „Pop“ Wansel gschrììwa worra un ìsch vum Duo Pop & Oak produziart worra. S’ Liad ìsch àls a „Rap-Bàllààda“ bschrììwa worra. ’S hàt a riahwiger Tempo àls ìn dr Minaj ìhra friahjera Wark. S’ Liad hàt dr saalwa Tàkt wia ìn dr Annie Lennox ìhra Cover-Wärsioon vum Liad No More I Love You’s (1986) vu The Lover Speaks. Your Love ìsch jewills uff Plàtz 14 un 4 ìn da Charts US Billboard Hot 100 un Hot R&B/Hip-Hop Songs ànakumma. Bis ìm Jüüni 2016 ìsch s’ Liad 1,5 Millioona Mol uff’m Internet uffglààda worra. s’ offiziälla Müüsikvideo vu Your Love uf YouTube Nicki Minaj: Your Love in dr Internet Movie Database s’ Liadtäckscht vu Your Love bii Genius (anglisch) Your Love bii Discogs (hoochdiitsch) Your Love bii AllMusic (anglisch) Your Love bii MusicBrainz (anglisch) Your Love - Single. (Nicht mehr online
Dr Hermann Schilli (* 1. Jänner 1896 z Offeburg; † 28. Augschte 1981 z Fryburg) isch e dytsche Zimmermann un Buurehuusforscher gsii un Grinder un Laiter vum Schwarzwälder Freiliechtmuseum Vogtsbuurehof. Dr Schilli isch e Suhn gsi vum Stefan Schilli, eme Schlosser vu Zunswier, wu as Wage- un Zugfierer bi dr Badische Staatsbahn gschafft het, un däm syre Frau Maria Schilli geb. Barlott vu Durlach. Vu 1902 bis 1913 isch er z Offeburg uf d Volks- un Oberrealschuel gange un het dert dr 1913 dr Abschluss gmacht. Noch eme Böupraktikum bi me Zimmermaischter in syre Haimetstadt het er am Staatstechnikum z Charlsrue aafange studiere. Vu 1914 bis 1918 isch er as Chriegsfreiwillige im Erschte Wältchrieg an dr Weschtfront (Frankrych, Flandere) un an dr Oschtfront (Pole, Litaue, Kurland, Livland) gsii. Wun er us em Chrieg retuurchuu isch, het er ab 1919 wyterstudiert un 1921 s Exame fir s Lehramt an Gwärbeschuel gmacht. Derno het er as Gwärbeschuelkandidat an dr Gwäärbeschuel z Offeburg aafange un het d Schueler im Böuwgwäärb unterrichtet. Syni Kirs im „Fachzaichne“ sin dodmol scho arg gschetzt wore. Vu 1926 bis 1928 het er näbehär no bim Offeburger Arbetsamt Aignisbriefige fir s Holzgwäärb durgfiert. Fir des het er sälber Kirs
D'Posune isch es tüfs Blächblosinstrument. Mit ere Posune isch gwöhnlich d'Zugposune gmeint. Es git aber au no e Ventilposune, wo ähnlich wie e Trompete mit Ventil gspiilt wird - dä klasisch Zug fählt. E Zugposune bestoht us eim Rohr, wo nur 2 S-förmigi Böge macht und am eine Endi mit emne Trichter endet, am andere mit emne Mundstück afangt. E Ton entstoht denn, wenn d'Lippe afanged vibriere. Die Vibration wo über d'Lippe und s'Mundstück dur d'Posune dure goht, werded am offene Ende, am Trichter, reflektiert und mit neue Druckwelle, vom Mundstück us, interferiert. So entstoht i dä Posune e gliichmässigi Wälle, wo di gliich Frequenz het wie d'Vibration vo dä Lippe. Grundsätzlich gilt, je grösser d'Wellälängi vonere Frequenz isch, desto tüüfer dä Ton. Das erreicht mer idem mer s'Instrument mit em Zug verlängeret. D'Zugposune het somit dä Vorteil, dass si stuufelos isch, sogennanti Glissandis sind mit ere Posune guet spiilbar. Jedoch gits sibe verschiedeni Positione, wo dä chromatische Tonleitere entspreched. Es git verschiedeni Naturtön, wo ohni Veränderig vo dä Zugposition chönnt gspiilt werde. Die Naturtön sind i dä tuufe Lage bis zunere Oktave usenand und rücked je höcher d'Lag wird immer nöcher zäme. Höcheri Naturton entstönd, wenn d'Lippe schneller schwingend.
Burger isch e Familiename. Eso haiße z. B. die Lyt: Alois Burger (1908–1959), e dytsche Haimetschriftsteller Günther Richard Burger (1924–2017), e dytsche Lehrer, Haimetdichter un Naturschitzer Hermann Burger (1942–1989), e Schriftsteller, Journalist und Germanischt us em Aargau Klaus Burger (* 1958), e dytsche Bolitiker (CDU) Marisa Burger, e dytschi Logopedi Stephan Burger (* 1962), e dytsche Erzbischof
Kirchzarte isch e Gmei im Südschwarzwald im Landkreis Brisgau-Hochschwarzwald (Bade-Württeberg, Ditschland) Die im Verdichtunggsruum vu Friburg im Brisgau im obere Dreisamdal gläge Gmei befindet sich im Naturpark Südschwarzwald ugfähr 12 km (Luftlinie) östlich vu dr Friburger Innestadt un wird vum Zastler Bach un vu dr Brugga (zwei Dreisamzueflüss) durflosse. Am Zämmefluss vum Rotbach un vum Wagesteigbach in dr Nächi vu Zarte got no d'Dreisam los. Es bestehn d'Ortsdeil Kirchzarte, Burg un Zarte als früeher selbständigi Gmeinde. Burg glideret sich in die verstraite Sidlunge Höfe, Burg am Wald un Birkehof öschtlich vum Hauptort Kirchzarte. Zarte lit 1 km nördlich vum Hauptort. Vier Kilometer weschtlich vu Kirchzarte lit Nejhiser, wo politisch zue Kirchzarte ghörig, nohtlos an d'Sidlungsflächi vu Friburg aschliesst. In dr Keltezitt isch im Dreieck zwische Wagesteigbach un Rotbach e guet 200 ha grosses keltischs Oppidum errichtet worre, wo vum antike Geograph Ptolemaios im 2. noochchristliche Johrhundert as Tarodunum erwähnt wird. Säller Namme het sich au iber die zwische 269 un 400 erfolgt alemannisch Landnahm nus ghalde, was e Vermischung vu Iheimische Galloromane un Alemanne nohlegt. Dr Ort wird - nooch dr im 7. Johrhundert erfolgte (alt)hochditsche Lutverschiebung vu T zue Z - als Zarduna 765 in ere Urkunde vum Kloschter
Lehmann heissed die Lüüt: Alisha Lehmann, a Schwiizer Füassbàllschpìelera Gunther Lehmann (Dichter), e dytsche Architäkt un Dialäktdichter Karl Lehmann, Bischof vu Mainz Siegfried Lehmann, e dytsche Bolitiker (Bindnis 90/Di Griene).
S Montreux Jazz Festival isch e Musikfeschtiwäl, wu all Johr im Juli z Montreux am Gämfersee in dr Schwyz stattfindet. S Feschtiwäl isch anne 1967 vum Claude Nobs grindet wore un isch bal ufgmacht wore fir anderi Musikstil un isch zue aim vu dr renommierteschte in dr Wält wore. 2013 isch dr Nooloss zum Montreux Jazz Festival in s Wältrdokumäntenerb-Regischter vu dr Unesco ufgnuu wore. S Feschtiwäl isch vum Kulturmanager Claude Nobs, em Schurnalischt un Saxofonischt René Langel (1924–2021) un em Pianischt Géo Voumard grindet wore. S isch s erscht Jazzfeschtiwäl in dr franzesischsprochige Schwyz gsii, in andere Länder het s scho sonigi gee. Zue dr erschte Uusgab het dr Nobs gly namhafti Chinschtler*ne chenne gwinne, wu bi dr Blattefirma Atlantic Records unter Verdrag gstande sin: dr Saxofonischt Charles Lloyd un sy Band, wu dr Keith Jarrett mitgspiilt het, e Pianischt, wu dodmol no niemes gchännt het. 1967 hän 14 Jazzorcheschter gspiilt, zwelf dervu sin du nazionale Radioaastalte uusgläse wore. Dank dr Mediepartnerschafte sin d Kunzärt vu Aafang aa ufzaichnet wore un s het e braiti Berichterstattig bis in d USA gee. Die Ufnahme het mer derno au zum Dail uf Dondreger vereffetligt. Au vu Aafang aa het s e
D Gertrud Kurz, gnännt d Flichtlingsmueter oder Mueter Kurz (* 15. Meerz 1890 as Gertrud Hohl z Lutzeberg im Kanton Appezäll Osserrhode; † 26. Juni 1972; haimetberäächtigt z Bärn) isch Grinderi un Laiteri vun eme Schwyzer Flichtlingshilfswäärch gsii. D Gertrud Hohl isch e Doochter vum Reinhard Hohl, eme Syydefabrikant un Bolitikerm un syre Frau Clara Hohl geb. Custer. Dr Diplomaat Reinhard Hohl isch e Brueder zuen ere gsii. Si isch in buurgerlige Verhältnis ufgwagse un isch no dr Schuelzyt uf d Handelsschuel z Nöieburg gange. Iri Eltere hän s ere meegli gmacht, ass si au no uf d Frauebildigsschuel z Frankfurt am Main het chenne goo, go si uf e Roll as Huusfrau vorberaite. Anne 1912 het si dr Albert Kurz ghyroote, wu Räkter am Proogimnaasium z Bärn gsii isch. In dr eerschte Joor vu ire Ee het si fascht uusschließli fir Familie gsoorgt. Zwische 1913 un 1921 het si zwee Siin un e Doochter uf d Wält brocht. Glyychzytig het si mit eme soziaale Engaschmänt aagfange. Ire Huus z Bärn isch zuen ere Aalaufstell fir Bättler un Schyyrebiirzler woore. Anne 1930 het si eerschti Kuntakt zue dr internazionaale Friidesbeweegig vu dr »Chryzritter« ghaa, wu vu dr Etienne Bach grindet
Keller isch e Familiename, wu abglaitet isch vum hochdytsche Wort fir Chäller. Eso haiße z. B. die Lyt: Anna Keller (Frauenrechtlerin), e Schwyzer Lehreri, Schriftstelleri un Fraueräächtleri Augustin Keller (General), e Schwyzer Bruefsmilidär Franz Keller, e Schwiizer marxischdische Psücholòog Fritz Keller (Winzer), e dytsche Räbbuur, Wyyhändler, Gaschtronom, Hotelier un Fueßballfunktioneer Gottfried Keller, e Schwiizer Schriftsteller und Politiker Hermann Keller, a deitscher Musikwissaschaftler, Kombonischt, Organischt Judith Keller (Schauspielerin), e Schwyzer Schauspiileri, Reschiseeri, Musikeri un Autori Karin Keller-Sutter, e Schwizer Politikeri Marianne Binder-Keller, e Schwiizer Politikerin Marthe Keller, e Schwyzer Schauspiileri Max Keller (Politiker), e ditsche Verwaltigsjurischt Otto Keller, a schwäbischer Schriftsteller Rudolf Ernst Keller, en Schwyzer Gërmanischt Véréna Keller, e Schwizer Sozialarbeiteri und Dekanin Willi Keller, e dytsche Schurnalischt un Autor
Köhler isch e Familiename, wu abglaitet isch vum hochdytsche Wort fir Chöler. Eso haiße z. B. die Lyt: Friedrich August Köhler, a deitscher evangelischer Pfarrer Horst Köhler, dr nynt Bundesbresidänt vu dr Bundesrepublik Michael Köhler, e dytsche Dialäktautor Walter Köhler (NSDAP), ä dütsche Politiker vo de NSDAP
S Quartier Vauban (alemannisch usgsproche wie Gwardier Fauban) wiisch e nöie, deilwiis autofreie Stadtdeil mit konzipierte 5.500 Iwohner (aktuell knapp under 5000) un 600 Arbetsplätz im Süde vu Friburg im Brisgau an dr Grenze zue Merzhuse. Es isch an dr Stell vu dr ehemolige, nooch 1990 uffgäbene französische Vauban-Kaserne entstande. Es het bis zum 31. Dezember 2007 zum Stadtbezirk Sant Jörge Süd ghört, mit Usnahm vu dr Solarsidlig uf dr Ostsite vu dr Merzhuser Stross, wo zum Stadtdeil Wiehri, Bezirk Unterwiehri Süd, zellt. Sitem 1. Jänner 2008 isch s'Vauban e eigene Friburger Stadtdeil un Stadtbezirk mit dr Nummere 680. Mit numme guet 41 Hektar isch s'Vauban-Viertel debi dr vu dr Flächi her chleinscht Friburger Stadtdeil. Daift worre isch d'Kaserne un dr später Stadtdeil uf de Sébastien Le Prestre de Vauban, eme französische Festigsbaumeister ussem 17. Johrhundert. Dr Vauban het underem Ludwig XIV. vu Frankriich au Friburg in e Korsett us Festige gsperrt (wie z. B. Nöi-Brisach, wo vu ihm uffem Rissbrett konzipiert worde isch) un dr Stadtentwicklig dodur zimli gschadet. Dass uf ihn 300 Johr später e Stadtvirtel daift worre isch, isch e argi Ironi vu dr Gschicht. S'Vauban wird im Norde zwische ab Rhidalbahn uf Oschte ani bis zu
Dr Mahathir Mohamad (* 10. Juli 1925 z Alor Setar) isch e malaysische Politiker. Er het ä längi Karriere in dr Politik gha und isch e wichtigi Figur in dr Gschicht vo Malaysia. Dr Mahathir het sini politischi Karriere im Johr 1946 als Dokter aagfange und isch speter in dr Politik aktiv worde. Er het verschiidene wichtigi Poste in dr Regierig vo Malaysia gha, inklusive Ministerposte im Bereich Bildig und Finanze. Im Johr 1981 isch er zum Präsident vo dr United Malays National Organization (UMNO) gwählt worde, wo d Hauptpartei in Malaysia isch. Im Johr 1981 isch dr Mahathir zem Premierminischter vo Malaysia gwählt worde. Er het während sinere Amtszyt verschiideni Reforme und Entwickligsprojeckt für s Land in die Weeg gleitet. Unter siner Leitig isch Malaysia zu eim vo de Tigerstaate vo Südostasie worde. Under sinere Füehrig het Malaysia au wichtigi Projäkt wie "Look East Policy" initiiert, wo d Zämmenarbet mit Japan und anderi asiatischi Länder gförderet het. Das het zumene umfangriiche Technologietransfer und ere änge wirtschaftlige Partnerschaft gfüehrt. Im Johr 2003 het dr Mahathir sis Amt als Premierminischter ufgäh und sich us dr aktive Politik zruggzoge. Visionary, who nurtured an Asian ‘tiger’ Malaysia sees Japan and Korea as economic
Pornhub ìsch a Pornowebsitta vum kànàdischa Unternamma Mindgeek. Uff dr Websitta känna m’r pornogrààfischa Videos un Bìlder züa unterschììdliga Theema un ìn mehrera Schproocha lüaga. D’ Websitta ìsch ànna 2007 z’ Montreal grìnda worra. Ànna 2022 ìsch Pornhub d’ 13. maischtbsüachta Websitta uff dr Walt un d’ zwaita maischtbsüachta Pornowebsitta noh XVideos (Schtànd: Nowamber 2022). Ìm März 2010 ìsch d’ Websitta vu MindGeek ìwwernumma worra (wo sallamols Manwin ghaissa hàt), wo zàhlriicha àndra Pornowebsitta bsìtzt. D’ Websitta ìsch fàscht ìn dr gànza Walt verfiagbààr — numma a pààr Lander wia Ìndià, Kiina, d’ Filippina, Pàkischtàn un Sri Lanka hann sìe blockiart. D’ Plàttform ìsch kritisiart worra, wial ainiga Benutzer druff illegààla Inhàlta hoochglààda hann, zem Biischpììl Uffnàhma vu Mìnderjaahriga odd’r vu prìwààta Beziihunga zwìscha-n-Ärwàcksana. Uff dr Websitta ìsch dr Kànààl „GirlsDoPorn“ gsìì, wo ànna 2019 noh-n-ema Prozass waga Mänschahàndel zem säxüälla Zwack gschlossa worra-n-ìsch. Ìm Dezamber 2020 ìsch a Àrtìckel vum New York Times ìwwer dr illegààla Pornhub-Ìnhàlt ärschììna; zitterhar känna m’r nìmm per Mastercard un Visa uff Pornhub känna bezàhla. Àm 14. Dezamber 2020 hàt Pornhub àlla Videos àwaggnmma, wo vu nìt-ìwwerpriafta Benutzer hoochglààda worra sìnn. Domìt ìsch dr Videoànzààhl vu 13,5 Millioona uff 2,9 Millioona gsunka. Ìm Belehrfilm
D’ Laure Lavalette (* 16. Àwrìl 1976 z’ Pàriis) ìsch a frànzeescha Politikera vum Rassemblement National (RN). Zitter 2022 ìsch sa Àbgoordneta vum Département Var ìn dr Nàzionààlversàmmlung. Üsserdam ìsch sa zitter 2021 Regionààlräätin vu dr Provence-Alpes-Côte d’Azur, un vu 2014 bis 2022 ìsch sa Gmaindaräätin vu Toulon gsìì. Ìhr Vàtter ìsch Mìtglììd ìn dr neofàschìschta Beweegung Ordre Nouveau gsìì un hàt sìch schpeeter em Front National (FN) ààgschlossa. Ar ìsch Ankelkìnd vu’ma Kampfer vu da Croix-de-Feu gsìì — dàs ìsch a Liiga, wo ànna 1936 uffgleest worra-n-ìsch. Ar ìsch FN-Kàndidààt gsìì bii da Pàrlàmantswàhla vu 1993 un 1997 ìm 5. Wàhlkrais vum Département Gironde. D’ Laure Lavalette hàt z’ Bordeaux a Maischterpriafung vum Wiiracht bschtànda un hàt sìch ànna 1999 z’ Toulon nììdergloo. Wahrend ìhrem Schtudium hàt sa zwìscha 1996 un 1998 d’ Àbtailung Bordeaux vu dr nàzionàlìschta un identitäära Beweegung Renouveau Étudiant glaita, wo mìt’m Front National un dr Groupe Union Défense (GUD) verbunda gsìì ìsch. Noh dr Zittung L’Express hàt dia Grupp hüüfig àn Kampfa un Ìwwerfàlla geega-n-ìwwer Lìnks-Àktìwìschta mìtgmàcht. Ànna 1997 hàt sìch d’ Lavalette em Front National ààgschlossa. Ìm Joohr druff ìsch sa FN-Kàndidààtin bii dr Kàntonààlwàhl z’ Bègles ìm Département Gironde gsìì, àwwer ìsch
Dr Jordan Bardella [ʒɔʁdan baʁdɛla](info) (* 13. Septamber 1995 z’ Drancy, Département Seine-Saint-Denis) ìsch a frànzeescher Politiker vu dr Pàrtäi Rassemblement National (RN). Dr Bardella schtàmmt vun’ra itàlianisch-àlgeerischa Fàmìlia. Ànna 2012 ìsch’r Mìtglììd vum Front National (em hìttiga RN) worra. Ànna 2015 ìsch’r pàrlàmäntààrischer Mìtàrwaiter vum FN-Àbgoordneta Jean-François Jalkh worra. Vu 2017 bis 2019 ìsch’r Wortfiahrer vu dr Pàrtäi gsìì. Ànna 2018 ìsch’r Mìtglììd ìm Nàzionààlvorschtànd vu dr Pàrtäi worra, un vu 2018 bis 2021 hàt’r Génération Nation, d’ Jugendbeweegung vum Rassemblement National, glaita. Üsserdam ìsch’r zitter 2015 Regionààlroot vu dr Île-de-France. Bii dr Öiropàwàhl vu 2019 ìsch’r mìt 23 Joohra Schpìtzakàndidààt vum RN gsìì. Doo hàt d’ Pàrtäi d’ maischta Sìtza-n-ìm Öiropäischa Pàrlàmant gwunna. Kurz noh dr Wàhl ìsch dr Bardella zwaiter schtällvertrattander Vorsìtzender vu dr Pàrtäi worra. Ànna 2021 ìsch’r RN-Schpìtzakàndidààt gsìì ìn dr Île-de-France; d’ RN-Lischta hàt àwwer d’ Wàhl nìt gwunna. Ìm saalwa Joohr hàt’na d’ Marine Le Pen àls äärschter schtällvertrattander Vorsìtzender ärnännt. Wahrend dr Presidantschàftswàhl vu 2022, wu d’ Le Pen mìtgmàcht hàt, ìsch dr Bardella vorlaifiger Vorsìtzender vu dr Pàrtäi worra. Biim RN-Kongrass àm 5. Nowamber 2022 ìsch’r mìt 27 Joohra mìt äbba 85 Prozant vu da Schtìmma àls Vorsìtzender vum Rassemblement National
Katja Krasavice ([krasa'vʲitsɛ], bìrgerlig Katrin Vogel, * 10. Àuigscht 1996 àls Katrin Vogelová in Teplice, Tscheechia) ìsch a diitscha Sangera, Rapperin, Àuitoora un Webvideoproduzänta. D’ Katrin Vogel ìsch ànna 1996 ìn dr nordbööhmischa Schtàdt Teplice uff d’ Walt kumma. Sa ìsch d’ Tochter vun’ra tscheechischa Fotogààfin un vu’ma Hàndwarker. Wu sa noch a Bubbala gsìì-n-ìsch, hann d’ Äältra mìt ìhr un ìhra dräi Hàlbgschwìschtera ìns Haimetdorf vum Vàtter, Liebschütz ìm Sàchsa gwàndelt. Ìm Àlter vu fìmf Joohra hàt sa a Brüader verloora, wo àn Krabs gschtoorwa-n-ìsch. Ìn dr Schüal ìsch d’ Krasavice waaga-n-ìhrem uffraizenda-n-Ufftratta b’läschtigt, b’schìmpft un vun ìhra Mìtschialer käärwerlig ààgrìffa worra. Ìhr Vàtter ìsch Àlkohooliker gsìì un ìsch gewàlttaatig geega-n-ìwwer ìhra Müatter gsìì. Wu sa älf Joohra gsìì-n-ìsch, hàt sìch ìhr zwaiter Brüader ìn’ma Gfangnisszälla s’ Laawa gnumma. Schpeeter hàt d’ Vogel geega-n-ìhra Vàtter vor’ma Grìcht üssgsajt, wial’r ìhra Frìndinna säxüäll missbrüücht ghàà hàt. D’rnooh ìsch sa mìt ìhrer Müatter ze Verwàndta-n-uff Leipzig gànga ge laawa. Doo ìsch sa ìns Gümnààsium gànga — sa hàt àwwer s’ Gümnààsium ohna Schüalàbschluss fààraloo. Wu sa ànna 2018 àn dr Farnsahsandung Promi Big Brother mìtgmàcht hàt, hàt d’ Krasavice vun’ra àbgebrochana Schwàngerschàft grädd. Sa hàt gsajt, àss sa Àngscht ghàà hàt,
Fähler bir Vorlage * Parametername unbekannt (Vorlage:Infobox Fußballklub): "pattern_so3; socks3; pattern_sh3; pattern_b3; leftarm3; rightarm3; spitzname; body3; shorts3" Blumenthaler SV isch a dütsche Fußballverein us Blumenthal, em nordlichste Bezirk vo dr Stadt Bremen. De Verein isch am 6. Juni 1919 als Blumenthaler Sportverein vu früehere Mitglieder vom Blumenthaler Fußballverein 1912 gründet worde. Dä Fußballverein isch dr Nofolgervarein vom Spiel- und Sport Blumenthal und ghört zur historische Tradition vo dr SG Aumund-Vegesack, wo hüt no aktiv isch. Als e Arbeiterverein isch dr SV in de 1920er und frühne 1930er Johr en Teil vom Arbeiter-Turn- und Sportbund (ATSB) gsi. D Schpieler vum erstä Männersoccer-Team spiele in dr fünfte Klasse, dr "Bremen Liga".
Cirencester [ˈsaɪrənsɛstər](info) ìsch a Schtàdt ìn dr Gràfschàft Gloucestershire ìm Anglànd, äbba 130 Kilomääter wäschtlig vu London. Sa lììgt àm Fluss Churn, ema Naawafluss vu dr Themsa un ìsch d’ greeschta Schtàdt ìm Gebiat Cotswolds. Ànna 2021 hàt d’ Schtàdt 20.229 Iiwoohner ghàà. Z’ Cirencester lììgt d’ Royal Agricultural University, d’ ältschta làndwìrtschàftliga Hoochschüal ìm anglischa Schproochràuim — ’s ìsch ànna 1840 grìnda worra. Ànna 1982 hàt Cirencester a Pàrtnerschàft mìt dr diitscha Schtàdt Itzehoe ìm Schleswig-Hoschtai unterzaichent. Park Street Castle Street S’ Fleece Hotel D’ Kìrìch vum hl. Johànnis em Taifer S’ ehamààliga Gebäi vu dr Schtàdtverwàltung àn dr Gosditch Street d’ ehamààliga Bàhnhoof Commons: Cirencester – Sammlig vo Multimediadateie Cirencester. Schtàdt Itzehoe, abgruefen am 2. August 2023. Normdate: GND: 4085270-2 | LCCN: n81092062 | VIAF: 154781010
Dr Europäisch Holocaust-Maandaag fir Sinti un Roma, auch bekannt als Europäischer Holocaust-Gedenktag für die Roma, maant all Joor am 2. Augschte an d Opfer vum Porajmos, em Velkermoord an dr europäische Sinti un Roma in dr Zyt vum Nazionaalsozialismus. D Gsamtaazaal vu dr Opfer vum Genozid wird uf 220.000 bis 500.000 gschetzt. S Daatum vum Maandaag beziet si uf dr Moord an 4.200–4.300 gfangene Sinti un Roma, in dr Hauptsach Fraue, Chinder un Alti, in dr Naacht vum 2. uf dr 3. Augschte 1944 im vu dr SS „Zigyynerlaager“ gnännte Dail vum Konzentrazioonslaager Auschwitz II. In e Dail Länder isch där Maandaag au an andere Dääg. Anne 2004 het d Werchowna Rada, s Barlemänt vu dr Ukraine bschlosse, ass e Holocaust-Maandaag fir d Roma yygfiert wiird. Anne 2009 hän au dr Nazionaalkungräss vu dr seerbische Roma (Romski Nacionalni Savet) un d di International Roma Union e soonige Maandaag voorgschlaa. Im Joor 2011 het s polnisch Barleänt dr Maandaag unter em Name Dzień Pamięci o Zagładzie Romów i Sinti yygfiert. Au Kroazie, Tschechie, Litaue un d Slowakei maane am 2. Augschte an dr Genozid an dr Roma. Am 15. April 2015 het s Europäisch Barlemämt aagregt, am 2. Augschte ne europawyte